Document ID: 32007R0225

KOMISIJAS REGULA (EK) Nr. 225/2007
(2007. gada 1. marts)
par restrukturizācijas un konversijas atbalstu, kas paredzēts Padomes Regulā (EK) Nr. 1493/1999 attiecībā uz 2006./2007. vīna gadu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1), un jo īpaši tās 80. panta b) punktu,
tā kā:
(1)
Regulas (EK) Nr. 1493/1999 13. panta 3. punktā paredzēts, ka reģionos, kas saskaņā ar 1999. gada 21. jūnija Padomes Regulu (EK) Nr. 1260/1999, ar ko paredz vispārīgus noteikumus par struktūrfondiem (2), klasificēti kā 1. mērķa reģioni, Kopienas ieguldījums restrukturizācijas un konversijas izmaksu segšanā nedrīkst pārsniegt 75 % šādu izmaksu.
(2)
Regula (EK) Nr. 1260/1999 tika atcelta ar Padomes 2006. gada 11. jūlija Regulu (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (3). Saskaņā ar Regulas (EK) Nr. 1260/1999 3. panta 1. punktu 1. mērķa reģioni bija statistiski teritoriālo vienību nomenklatūras II līmenim atbilstošie reģioni (NUTS II), kuru iekšzemes kopprodukts uz vienu iedzīvotāju, mērīts pirktspējas paritātē, ir mazāks par 75 % no vidējā Kopienā. Saskaņā ar Regulas (EK) Nr. 1083/2006 5. panta 1. punktu šādiem reģioniem var piešķirt finansējumu atbilstīgi konverģences mērķim. Uz dažiem reģioniem, kas ir 1. mērķa reģioni, neattiecas konverģences mērķis.
(3)
Tas izraisa īpašas praktiskas grūtības, ja piemēro restrukturizācijas un konversijas plānus, kas sagatavoti un apstiprināti 2006./2007. gadam reģionos, kuri saskaņā ar Regulu (EK) Nr. 1260/1999 klasificēti kā 1. mērķa reģioni un kuriem vairs nevar piešķirt finansējumu no strukturālajiem fondiem atbilstīgi konverģences mērķim saskaņā ar Regulu (EK) Nr. 1083/2006. Viena finanšu gada laikā ir sarežģīti diferencēt maksājumus, ko var piešķirt, ievērojot dažādas Kopienas ieguldījuma likmes. Tāpēc ir lietderīgi attiecībā uz 2006./2007. vīna gadu pagarināt Regulas (EK) Nr. 1493/1999 13. panta 3. punkta piemērojumu 1. mērķa reģioniem.
(4)
Šajā regulā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1493/1999 13. panta 3. punktu 2006./2007. vīna gadā piemēro reģioniem, kuri saskaņā ar Regulu (EK) Nr. 1260/1999 klasificēti kā 1. mērķa reģioni.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 1. martā

Labels: 19
6